作者:馮延巳
標題:南鄉子
內容:細雨濕流光，芳草年年與恨長。煙鎖鳳樓無限事，茫茫。鸞鏡鴛衾兩斷腸。魂夢任悠揚，睡起楊花滿繡床。薄倖不來門半掩，斜陽。負你殘春淚幾行。細雨泣秋風，金鳳花殘滿地紅。閑蹙黛眉慵不語，情緒。寂寞相思知幾許。玉枕擁孤衾，挹恨還聞歲月深。簾捲曲房誰共醉，憔悴。惆悵秦樓彈粉淚。